section_heading: Projekti
paragraph_text: U poslovanju AGM svaki novi naslov je novi projekt. Svaki naslov ulazi u specijaliziranu biblioteku, a trenutačno ima više od dvadeset specijaliziranih biblioteka u vrlo širokom spektru područja u koje ulaze dječja izdanja, zatim beletristička izdanja, priručnici, publicistika, povijesna izdanja te biblioteke humanističkih djelatnosti. Neke od najpoznatijih biblioteka su: Stari gradovi (najpoznatiji naslov i brand AGM-a, knjiga Stari Zagreb od vugla do vugla), biblioteka 100 najljepših priča iz povijesti kultura na tlu Hrvatske, biblioteka Obelisk (objavljuju se teme na rubu znanosti, a uređuje je Krešimir Mišak), biblioteke Meta i Sintagma (objavljuju se naslovi s područja filozofije i sociologije), biblioteka Roman (objavljuju se domaći i strani pisci), biblioteka Hrvatska bilježnica (hrvatski pisci poezije i proze), biblioteka Filter (domaća poezija, biblioteka Monografije (u kojem izdajemo hrvatske umjetnike) te biblioteka Posebna izdanja. Od najnovije pokrenutih biblioteka izdvajaju se: biblioteka Res gestae (publicistička i povijesna izdanja domaćih autora s temama iz hrvatske povijesti u kojem se posebno ističe naslov A.G.Matoš – pod Starčevićevim barjakom, zatim Hrvatski nogomet u doba cara, kralja, poglavnika i maršala te Hrvatski pokret otpora), zatim Biblioteka Ducunt fata (napokon preveden Oswald Spengler), biblioteka Hrvatska iseljenička knjiga (preveden Luka Brajnović Oproštaji i susreti-sjećanja iz rata i izgnanstva).